تورکیه ایله روسیا آراسیندا سوریه‌دکی عملیات‌لار سیراسیندا "اوچوش گوونلیگی‌نین تامین ائدیلمه‌سی و ایستنمه‌ین حادثه‌لرین اؤنونه گئچیلمه‌سی اوچون" روسیانین باشکندی موسکوادا آنلاشما ایمضالاندی.
باش قرارگاه‌دان وئریلن آچیقلامادا، روسیا و تورک سلاح‌لی گوج‌لری آراسیندا هیات‌لر آراسی گؤروشمه‌لر ائدیلدیگی بیلدیریلدی.
آچیقلامادا، بو ییغینجاق‌لارین سونونجوسونون دونن روس و تورک باش قرارگاه هیات‌لری آراسیندا موسکوادا گرچکلشدیریلدیگی و ییغینجاق نتیجه‌سینده بیر آنلاشما متنی ایمضالاندیغی قید ائدیلدی.
آچیقلامادا، آنلاشمادا، تروریست هدف‌لره ائدیلن عملیات‌لاردا روسیا هاوا-اوزای گوج‌لری ایله تورک هاوا گوج‌لرینه باغلی اوچاقلارین اوچوش گوونلیگی اوچون ائش‌گودوم و امکداشلیغا دایر مکانیزم‌لرین بللی اولوندوغو ایفاده ائدیلدی.
